རྒྱ་མིས་ང་ཚོའི་གཞུང་མེད་པ་བཟོས་ལུགས་ཁྱབ་བསྒྲགས་བྱས་པ་དེར་ང་ཚོས་ཐབས་ཤིག་བྱེད་དགོས་པ་བྱུང༌།རྒྱ་མིར་ང་ཚོའི་གཞུང་མེད་པ་བཟོས་ཆོག་པའི་དབང་ཆ་ཁྲིམས་ལུགས་སོགས་ཕྱོགས་གང་ནས་ཀྱང་ཡོད་པ་མིན་ལ།དངོས་འབྲེལ་བརྗོད་ན།ཁོང་ཚོས་ཁྱབ་བསྒྲགས་བྱས་པ་དེས་ད་བར་གྲོས་མཐུན་དོན་ཚན་བཅུ་བདུན་ནང་ཁོ་བོའི་གནས་སྟངས་སོགས་ལ་བསྒྱུར་བཅོས་མི་བྱེད་ཅེས་པའི་མིང་ཙམ་གྱི་དོན་ཚན་དེ་ཡང་རྩ་མེད་བཟོས་པ་རེད།རྒྱ་མིས་བོད་གཞུང་མེད་པའི་ཁྱབ་བསྒྲགས་བྱས་པ་དེས་ཐག་རིང་ས་ཁུལ་གྱི་བོད་མི་ཚོའི་བསམ་པར་ངའི་འདོད་མོས་ལྟར་བྱས་པ་མིན་ནམ་སྙམ་པའི་བློ་དྭོགས་འབྱུང་ཉེན་ཡོད་སྟབས་ང་ཚོ་ལྷུན་རྩེ་རྫོང་དུ་འབྱོར་འཕྲལ་བོད་ཀྱི་གནས་སྐབས་གཞུང་ཞིག་གསར་འཛུགས་བྱས་ན་ལེགས་གནས་སྙམ་བྱུང༌།